text: Ambassadører viser tilflyttere rundt
  15 april 2011 kl. 12.48
  Varde Kommune har fået 47 engagerede velkomst-ambssadørere, som skal være med til at trække nye borgere til.
  Hvor kan man gå på jagt? Er der fællesspisning her i byen? Eller hvor er det bedste sted at tage madkurven med til?
  Det er bare nogle af de spørgsmål, som   47 nye ambassadørere kan tænkes at få stillet. I samarbejde med ejendomsmæglere og boligselskaber skal de gøre det lettere at være tilflytter i fremtioden.  
  - Der er ingen tvivl om, at vi vil bruge de kompetente ildsjæle aktivt, når vi er på fremvisninger ? hvad enten kunderne er her fra egnen, eller de kommer langvejs fra. Der er ingen, der ved mere om, hvad der rører sig, end dem der bor i området. Deres viden vil vi naturligvis gerne benytte os af, siger ejendomsmægler Henrik Sylvestersen.
  
  Før folk beslutter sig
  Varde Kommunes lokalsamfundskonsulent, Hanne Jespersen, understreger, at ambassadørernes arbejde ligger i at promovere lokalområderne inden tilflyttere har besluttet sig for, om de vil flytte til kommunen eller ej. Den varme velkomst, når først indflytningen er sket, er der nemlig helt faste rutiner for i mange af de lokale sogne- og borgerforeninger.
  - Den gode indsats der bliver gjort rundt omkring, må vi ikke forstyrre med velkomstkomitéen, siger Hanne Jespersen.
  